като:
 Категориите „собственик с непогасен ипотечен кредит“ и „собственик без непогасен ипотечен кредит“ следва да се използват за частните домакинства, в които най-малко един член на това домакинство е собственикът на жилищната единица, в която живее домакинството, независимо от това дали другите членове на домакинството са наематели на цялата жилищна единица, или на част от нея. Дадено лице е собственик, ако притежава нотариален акт, независимо от това дали жилището е напълно изплатено, или не. Собственик с възстановено право на собственост следва да се счита за собственик.
 Категорията „собственик с непогасен ипотечен кредит“ се прилага за ситуациите, при които собственикът трябва да изплаща най-малко един непогасен ипотечен кредит или всички непогасени лихви по ипотечния кредит, изтеглен за закупуване на тази жилищна единица, или и двете.
 Категорията „собственик без непогасен ипотечен кредит“ се прилага за ситуациите, при които няма непогасени нито ипотечен кредит, нито лихви по ипотечен кредит, които да се изплащат. Изплащането на ипотечни кредити или жилищни заеми, или и двете, за други жилищни единици (например за второ жилище) или за ремонти, обновяване, поддръжка или цели, които не са свързани с жилището, не попада в тази категория.
 Категориите „наемател, наем по пазарна цена“ или „наемател, наем на намалена цена“ трябва да се използват за домакинства, в които най-малко един член е наемател (жилищната единица е отдадена под наем от собственика) или поднаемател (жилищната единица е преотдадена под наем от някой, който е наемател) на жилищната единица, в която той/тя живее и на която нито един член на домакинството не е собственик.
 Категорията „наемател, наем по пазарна цена“ се прилага за домакинствата, в които най-малко един член е наемател или поднаемател, който плаща наем на преобладаващите или на пазарни цени. Категорията се прилага и когато се плаща наем по пазарна цена, но той отчасти или изцяло се възстановява от помощ за осигуряване на жилище или други източници, включително източници на публично или частно финансиране или благотворителност.
 Категорията „наемател, наем на намалена цена“ обхваща домакинствата, които живеят в жилищни единици на намалена цена, т.е. цената е под пазарната цена (но не е безплатно), и включва случаи, в които намалението на цената се предоставя:
 а)
 по закон;
 б)
 в резултат на схема за социално жилищно настаняване;
 в)
 за частни цели;
 г)
 от работодател.
 Категорията „наемател, без наем“ обхваща домакинствата, които живеят в жилищни единици безплатно, т.е. където не се плаща наем, и включва случаи, в които безплатният наем се предоставя:
 а)
 по закон;
 б)
 в резултат на схема за социално жилищно настаняване;
 в)
 за частни цели;
 г)
 от работодател.
 Категорията „не е приложимо“ обхваща всички частни домакинства, които не живеят в конвенционални жилища, както са определени в Регламент (ЕО) No 1201/2009 на Комисията.
 —
 собственик без непогасен ипотечен кредит;
 —
 собственик с непогасен ипотечен кредит;
 —
 наемател, наем по пазарна цена;
 —
 наемател, наем на намалена цена;
 —
 наемател, без наем;
 —
 не е посочено (1).
 —
 не е приложимо.
 Нетен текущ месечен доход на домакинството
 Променливата отчита нетния текущ месечен доход на частното домакинство, т.е. сумата на доходите на всички членове на семейството,